CELEX: 62010CO0032
Language: et
Date: 2011-05-11 00:00:00
Title: Euroopa Kohtu määrus (viies koda), 11. mai 2011.#Tony Georgiev Semerdzhiev versus Del-Pi-Krasimira Mancheva.#Eelotsusetaotlus: Varhoven kasatsionen sad - Bulgaaria.#Kodukorra artikli 92 lõige 1 - Direktiiv 90/314/EMÜ - Reisi-, puhkuse- ja ekskursioonipaketid - Asjaolud, mis leidsid aset Enne Bulgaaria Vabariigi liitumist Euroopa Liiduga - Euroopa Kohtu ilmselge pädevuse puudumine eelotsuse küsimustele vastamiseks.#Kohtuasi C-32/10.

Euroopa Kohtu (viies koda) 11. mai 2011. aasta määrus – Semerdzhiev vs. Del-Pi-Krasimira Mancheva
      (kohtuasi C‑32/10)
      Kodukorra artikli 92 lõige 1 – Direktiiv 90/314/EMÜ – Reisi‑, puhkuse‑ ja ekskursioonipaketid – Asjaolud, mis leidsid aset enne Bulgaaria Vabariigi liitumist Euroopa Liiduga – Euroopa Kohtu ilmselge pädevuse puudumine eelotsuse küsimustele vastamiseks
      Eelotsuse küsimused – Euroopa Kohtu pädevus – Piirid – Ühenduse direktiivi tõlgendamine vaidluses enne riigi liitumist Euroopa Liiduga – Välistamine (ELTL artikkel 267) (vt punktid 25–27)
      Ese
      
         
               Eelotsusetaotlus – Varhoven kasatsionen sad – Nõukogu 13. juuni 1990. aasta direktiivi 90/314/EMÜ reisipakettide, puhkusepakettide
                  ja ekskursioonipakettide kohta (EÜT L 158, lk 59; ELT eriväljaanne 13/010, lk 132) artikli 2 punkti 1 alapunkti c, artikli 4
                  lõike 1 punkti b alapunkti iv ja artikli 5 lõike 2 kolmanda ja neljanda lõigu tõlgendamine – Mõiste „muud turismiteenused”,
                  mis ei ole seotud veo ega majutusega ning mida korraldaja peab osutama – Korraldaja kohustus sõlmida iga tarbija kasuks üksikisiku
                  kindlustusleping ning väljastada talle enne reisi kindlustuspoliisi originaal – Korraldaja kohustus sõlmida tagasitoimetamiskulude
                  katteks õnnetuse korral üksikisiku kindlustusleping – Mõiste „kahju”, mis tekib tarbijale lepingu täitmata jätmisest või mittenõuetekohasest
                  täitmisest – Mittevaralise kahju hõlmamine
               
            Resolutsioon
      Euroopa Liidu Kohus ei ole ilmselgelt pädev vastama Varhoven kasatsionen sad’i (Bulgaaria) küsimustele.